มีเพศสัมพันธ์กับแฟน ปกติไม่มีการป้องกัน ใช้วิธีการหลั่งนอก เดือนที่แล้วรอบเดือนมาปกติ เดือนนี้มีการหลั่งใน แต่กินยาคุมฉุกเฉินแล้ว ตอนนี้ประจำเดือนมาช้าไป 2 วัน มีตกขาว มีกลิ่น และตอนนี้มีเลือดออกแต่สีจางๆ ไม่เหมือนประจำเดือนมา 2 วันแล้วคะ มีภาวะเสี่ยงตั้งครรภ์ไหม
สวัสดีค่ะ การมีเพศสัมพันธ์โดยการหลั่งนอกนั้น เป็นวิธีการที่มีประสิทธิภาพต่ำ โอกาสตั้งครรภ์ยังสูงถึง 20% จึงไม่ควรใช้วิธีนี้อย่างเด็ดขาด การใช้ยาคุมแบบฉุกเฉินนั้น ก็ไม่ควรใช้บ่อยๆเช่นกัน เพราะผลข้างเคียงมาก ทำให้ประจำเดือนมาคลาดเคลื่อนและเลือดออกผิดปกติทางช่องคลอดได้ อีกทั้งประสิทธิภาพก็ต่ำกว่ายาคุมแบบแผงปกติค่ะดังนั้นหลังการใช้ยาคุมฉุกเฉิน อาจมีประจำเดือนคลาดเคลื่อนไปได้ แต่ไม่ควรเกิน 7 วัน และอาจมีเลือดออกผิดปกติทางช่องคลอดแนะนำซื้อชุดตรวจครรภ์ทางปัสสาวะมาตรวจเองก่อน ให้ผลบวกได้ตั้งแต่ 10-14 วันหลังปฏิสนธิ หรือไปยืนยันผลที่รพ.อีกครั้งค่ะ ครั้งต่อไปควรใช้ถุงยางอนามัยขณะมีเพศสัมพันธ์ หรือกินยาคุมแบบแผงรายเดือนป้องกันไว้ก่อนจะดีกว่า